《大将 其八》
清代·徐时栋

明州净土急膻腥，黯淡姚江陨将星。走保会稽吴入越，群囚冶父帅听刑。

守关尚未知山道，伐木空劳塞海陉。可惜斯人无将略，孤忠耿耿照丹青。

作者简介：（1814—1873）清浙江鄞县人，字定宇，一字同叔，号柳泉。道光二十六年举人。官内阁中书。家有烟屿楼，藏书六万卷。有志著述，家居不复出。治经以先秦遗说为主。有《烟屿楼读书志》、《柳泉诗文集》等。又纂有《鄞县志》。